
ДОКЛАД

по чл.62 от Закона за независимия финансов одит

за финансовата 2020 година

“Дурин и партньори” ООД е одиторско дружество, регистриран одитор под № 0038 в регистъра на Института на дипломираните експерт-счетоводители.

Дружеството е с ограничена отговорност с капитал 5000 лева, разпределен в 50 дяла по 100 лева всеки между 3 физически лица, от които двама регистрирани одитори (Стоян Иванов Дурин и Даниела Стоянова Дурина), притежаващи общо 80% от капитала, и Валентина Стоянова Дурина-Маркова. Дружеството се управлява и представлява от Даниела Стоянова Дурина, регистриран одитор.

Системата за контрол върху качеството се състои от политика за постигане на целите и процедури, необходими за спазването й. Те обхващат следните елементи:

· лидерски отговорности в рамките на фирмата;

· етични изисквания;

· приемане и продължаване на връзките с клиентите и специфични ангажименти;

· човешки ресурси;

· изпълнение на ангажимента;

· текущо наблюдение.

Извършени са прегледи за контрол върху качеството на ангажименти за одити на всички предприятия от обществен интерес и на избрани предприятия, които не са от обществен интерес. При прегледите не са установени отклонения от изискванията на системата за вътрешен контрол върху качеството, което показва добра ефективност на нейното функциониране.

Управителят на „Дурин и партньори“ ООД Даниела Дурина е крайният отговорен за ефективното функциониране на системата за вътрешен контрол на качеството и с настоящият доклад декларира, че системата функционира ефективно.
Последната извършена проверка от Комисията за надзор над регистрираните одитори и Съвета за контрол върху качеството на одиторските услуги към Института на дипломираните експерт-счетоводители е завършила на 18 юни 2019 година с поставена оценка за съответствие с всички съществени аспекти на изискванията за качество на извършваните одиторски услуги при прилагане на процедурите, определени в професионалните одиторски стандарти, с изключение на отделни несистематични съществени пропуски.

За финансовата 2019 година “Дурин и партньори” ООД е извършило одит на годишните финансови отчети на следните предприятия от обществен интерес:

· „Трансстрой Бургас“ АД.
С настоящия доклад се потвърждава, че в дружеството е направена вътрешна проверка за спазване на изискванията, свързани с независимостта. За всеки клиент от регистрирания одитор и управителя, както и от членовете на екипа се изисква попълването на тест за проверка на независимостта.

Съдружниците, които са регистрирани одитори, са участвали в обучения по реда на чл.30 от ЗНФО както следва:

· участия в кръгли маси;

· участия в конференции;

· участия в професионални обучения;

· авторство на учебници и други специализирани издания.

За одити на отчети на предприятия от обществен интерес „Дурин и партньори” ООД прилага изискванията на Закона за независимия финансов одит, според които съдружник, отговорен за ангажимента, може да бъде такъв за период от не повече от 4 последователни години. След изтичане на този период той е длъжен да се оттегли като „отговорен одитор” и неговото място да бъде заето от друг съдружник за следващите поне 3 последователни години.
Общият обем на приходите на дружеството, фактурирани през 2020 година, е 98 хил.лв., от които:

· приходи от задължителен одит на годишни финансови отчети – индивидуални и консолидирани, на предприятия от обществен интерес и предприятия, принадлежащи към група предприятия, чието предприятие-майка е предприятие от обществен интерес – 13 хил.лв.;

· приходи от задължителен одит на годишни финансови отчети – индивидуални и консолидирани, на други предприятия – 84 хил.лв.; и

· приходи от услуги, различни от одита, предоставени на други клиенти – 1 хил.лв. 
Възнагражденията за одиторското предприятие се формират на база часова ставка и брой изразходвани часове с включена преценка за риск за всеки ангажимент.

Управител:



Даниела Дурина

София, 18 януари 2021 година
